પોલીસ પાસેથી મળતી માહિતી અનુસાર, ગત 18મીએ ત્રણ મિત્રો નિયોલ ગામે દેશી દારૂ પીને સાથે ત્રણેક દારૂની પોટલી લઈને ઘરે આવ્યા હતા. ઘરે આવીને ત્રણેય મિત્રોએ ફરી દારૂ પીધો હતો. દેશી દારૂ પીવાના કારણે 20મી તારીખે પહેલા કિશન દિનેશ બાધા (રહે. ગણેશનગર, ગોડાદરા, લિંબાયત)નું મોત થયું હતું.જો કે, તેનું મોત લઠ્ઠાકાંડમાં થયું કે કેમ તે અંગે લિંબાયત પોલીસે કોઈ સત્તાવાર નિવેદન આપ્યું હતું. જ્યારે બીજા દિવસે 21મી તારીખે ક્રિષ્ના કિશોર વાઘ (રહે, ગણેશનગર, ગોડાદરા, લિંબાયત)ની તબીયત લથડતા તેને સારવાર માટે ખાનગી હોસ્પિટલમાં લઈ જતા ટૂંકી સારવાર બાદ મોત થયું હતું.